# Apotemnofilia

### Wikipedia

Apotemnofili on lääketieteellinen termi henkilöstä jolla on seksuaalinen fetissi tai parafilia amputoida itseltään terve ruumiinosa. Henkilö jolla on apotemnofilia voi olla kroonisesti tyytymätön seksuaalisiin suhteisiinsa tai jopa täysin seksuaalisesti toimintakyvytön amputaation toteutumiseen saakka. Nykyään käytetään nimitystä BIID (Body Integrity Identity Disorder) joka paremmin kuvaa tilannetta minäkuvan häiriönä.

BIIDtä poteva haluaa tyypillisesti yhden tai useamman ruumiinosan poistamista. Tilaa ei tulisi sekoittaa acrotomofiliaan jossa henkilö tuntee seksuaalista vetovoimaa henkilöihin joilta jo puuttuu ruumiinosia. Näiden häiriöiden välillä tuntuu kuitenkin olevan jonkun verran yhteyttä sillä joillakin yksilöillä esiintyy molempia samanaikaisesti.

Tänään enää ani harva kirurgi hoitaa BIID potilasta suostumalla heidän toiveisiinsa. Tästä johtuu että on kuvattu useita tapauksia jossa potilas on suorittanut amputaation itse, esimerkiksi asettamalla raajan kiskoille junan alle, tai muuten vaurioittamalla ruumiinosaa niin pahasti että se on kirurgin amputoitava. Usein pakkomielle käsittää yhden tietyn ruumiinosan, jolloin potilas tuntee itsensä "epätäydelliseksi kun vasen jalka vielä on kiinni kehossa", esimerkiksi. Tilaa yritetään usein hoitaa psykiatrisena häiriönä heikolla menestyksellä.

BIID potilas voi havaita mieltymyksensä jopa jo 4-5 vuoden ikäisenä, esimerkiksi tuntemalla kateutta nähdessään amputoidun henkilön.

Jotkut potilaat hankkivat proteeseja ja muita välineitä joiden avulla he matkivat amputoitua mikä voi helpottaa heidän tilannettaan ilman kirurgiaa.

On myös henkilöitä joiden toiveena on halvautuminen.

BIIDtä ja apotemnofiliaa pitää vielä tutkia paljon - aiheesta löytyy vasta muutamia tutkimustuloksia; mutta tieteen edistyessä yhä useammat sairaalat voivat tunnistaa tilan ja hoitaa sitä.

## [muokkaa] Aiheesta muualla

- Kuvia mm. apotemnofilileikkauksista (ei sovi heikkohermoisille)

### [muokkaa] Kirjallisuutta

- Amputee Identity Disorder: Information, questions answers, and recommendations about self-demand amputation by Gregg M. Furth & Robert Smith (1stBooks)

Haettu osoitteesta http://fi.wikipedia.org../../../a/p/o/Apotemnofilia.html

Luokka: Kehonmuokkaus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Nederlands
- Polski
- Português
- Svenska